**Christoffer Sedoff** (s. 20. helmikuuta 2002 Helsinki) on suomalainen jääkiekkopuolustaja, joka pelaa Henderson Silver Knightsissa. Sedoffilla on tulokassopimus NHL-seura Vegas Golden Knightsin kanssa.

Ura
---

### Seuraura

Sedoff on Helsingin IFK:n kasvatti. Hän oli kaudella 2016–2017 joukkueensa tehokkain puolustaja sekä C-nuorten SM-karsinnoissa tehoilla 7+16=23 että C-nuorten SM-sarjassa tehoilla 4+11=15. Sedoff voitti kauden päätteeksi C-nuorten Suomenmestaruuden. Hänet palkittiin sarjan parhaana puolustajana Ilpo Koskela -palkinnolla ja vuoden tulokkaana Timo Jutila -palkinnolla sekä valittiin tähdistökentälliseen. Kaudella 2017–2018 Sedoff oli neljällä osumallaan HIFK:n B-nuorten eniten maaleja tehnyt puolustaja suurimman osan kaudestaan A-nuorissa pelanneen Axel Rindellin kanssa. Hän voitti kauden päätteeksi B-nuorten Suomenmestaruuden ja Sedoff valittiin sarjan toiseen tähdistökentälliseen. Kauden 2018–2019 hän pelasi 16-vuotiaana kokonaan HIFK:n A-nuorissa.

WHL-joukkue Red Deer Rebels varasi Sedoffin 25. pelaajana CHL:n varaustilaisuudessa 2019. Hän siirtyi joukkueeseen kaudeksi 2019–2020. Sedoff teki tulokaskaudellaan 61 runkosarjaottelussa tehot 5+14=19. Rebels palkitsi hänet kauden päätteeksi joukkueensa vuoden tulokkaana. Elokuussa 2020 seura lainasi Sedoffin toistaiseksi voimassa olevalla sopimuksella HIFK:n U20-junioreihin, kunnes WHL-kausi 2020–2021 käynnistyy. Syyskuussa hän siirtyi alustavasti kahden kuukauden mittaisella sopimuksella lainalle Mestis-joukkue Forssan Palloseuraan. Sedoff pelasi siellä seitsemän ottelua tehden yhden syöttöpisteen. Tammikuussa 2021 hän siirtyi toistaiseksi voimassa olevalla lainasopimuksella SM-liigajoukkue Saimaan Palloon. SaiPalla on mahdollisuus jatkaa Sedoffin sopimusta kauden loppuun. Hän teki liigadebyyttinsä näin olleen 22. tammikuuta 2021 vieraissa Pelicansia vastaan. Sedoff merkittiin SaiPan kakkospuolustajapariin Joel Olkkosen viereen. Hän sai ottelussa jääaikaa 15.37 minuuttia ja Sedoff keräsi teholukeman –1. Hän otti hieman yllättäen paikan SaiPan ykköspuolustajaparista ja pelasi kaikkiaan 26 runkosarjaottelua tehden kaksi syöttöpistettä.

Kaudeksi 2021–2022 Sedoff palasi Red Deer Rebelsin WHL-joukkueen vahvuuteen. Hänet nimettiin joukkueen varakapteeniksi. Sedoff oli Rebelsin tehokkain puolustaja ja kolmanneksi paras pistemies tehoilla 7+54=61, joilla hän jakoi koko liigan puolustajien pistepörssin seitsemännen sijan Regina Patsin Ryker Evansin kanssa. Sedoff valittiin kauden päätteeksi WHL:n keskisen divisioonan ensimmäiseen tähdistökentälliseen.

Maaliskuussa 2023 NHL-varaamaton Sedoff teki kolmivuotisen tulokassopimuksen Vegas Golden Knightsin kanssa.

### Maajoukkueura

Sedoff pelasi alle 18-vuotiaiden Hlinka Gretzky Cupissa vuonna 2018. Hän edusti myös Suomen alle 17-vuotiaiden maajoukkuetta World U-17 Hockey Challengessa vuonna 2018 voittaen hopeaa sekä Euroopan nuorten olympiafestivaaleilla vuonna 2019, jolloin Sedoff voitti pronssia. Yhteensä hän on pelannut viisi nuorten ja 28 poikien maaottelua.

Sedoff valittiin Pohjola-leirin parhaaksi pelaajaksi ja tähdistökentälliseen vuonna 2017.

Pelityyli
---------

Sedoff on kuvaillut itseään hyvin liikkuvaksi kahden suunnan puolustajaksi, joka on hyvä syöttämään.

Muuta
-----

Sedoffin isoveli Franz pelaa hyökkääjänä Suomi-sarjajoukkue Porvoo Huntersissa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2018–2019 | HIFK | A-SM | 32 | 0 | 3 | 3 | 18 | 4 | 0 | 0 | 0 | 2 |
| 2019–2020 | Red Deer Rebels | WHL | 61 | 5 | 14 | 19 | 40 | – | – | – | – | – |
| 2020–2021 | HIFK | U20-SM | 6 | 0 | 2 | 2 | 0 | – | – | – | – | – |
|  | FPS | Mestis | 7 | 0 | 1 | 1 | 6 | – | – | – | – | – |
|  | SaiPa | SM-liiga | 26 | 0 | 2 | 2 | 8 | – | – | – | – | – |
| 2021–2022 | Red Deer Rebels | WHL | 65 | 7 | 54 | 61 | 52 | 8 | 0 | 2 | 2 | 6 |
| 1 kausi | yhteensä | SM-liiga | 26 | 0 | 2 | 2 | 8 | – | – | – | – | – |
| 1 kausi | yhteensä | Mestis | 7 | 0 | 1 | 1 | 6 | – | – | – | – | – |

Lähteet
-------

* Christoffer Sedoff The Internet Hockey Databasessa (englanniksi)
* Christoffer Sedoff Eurohockey-sivustolla (englanniksi)
* Christoffer Sedoff *Elite Prospects*. Everysport Media Group AB.  (englanniksi)

### Viitteet

1. ↑  KUUSI KOLLIA MAAJOUKKUEISIIN *facebook.com*.  31.10.2018. HIFK Ishockey Rf. Viitattu 24.1.2021.
2. 1 2 3 4 5 6 7  Christoffer Sedoff *Elite Prospects*. Everysport Media Group AB.  (englanniksi)
3. ↑  Elite Prospects - HIFK U16 *eliteprospects.com*. Everysport Media Group AB. Viitattu 24.1.2021. (englanniksi)
4. ↑  Elite Prospects - HIFK U18 *eliteprospects.com*. Everysport Media Group AB. Viitattu 24.1.2021. (englanniksi)
5. ↑  Kolleille kovia vahvistuksia – Edmontonin NHL-varaus halusi Stadiin *hifk.fi*.  12.8.2020. Oy HIFK Hockey AB. Viitattu 24.1.2021.
6. ↑  Christoffer Sedoff täydentämään SaiPan puolustusta *Jatkoaika.com*.  15.1.2021. Jatkoaika r.y. Viitattu 24.1.2021.
7. 1 2  Christoffer Sedoff täydentämään SaiPan puolustusta *saipa.fi*.  15.1.2021. Liiga-SaiPa Oy. Viitattu 24.1.2021.
8. ↑  Pelicans - Saipa, 22.1.2021 *liiga.fi*.  22.1.2021. Jääkiekon SM-liiga Oy. Viitattu 24.1.2021.
9. ↑  Pelicans - Saipa, 22.1.2021 *liiga.fi*.  22.1.2021. Jääkiekon SM-liiga Oy. Viitattu 24.1.2021.
10. ↑  Silventoinen, Juho: SaiPan pelaaja-arviot 2020−21: Záborský ja Westerholm kannattelivat, mutta jäivät vaille tulitukea *Jatkoaika.com*.  18.4.2021. Jatkoaika r.y. Viitattu 25.4.2021.
11. ↑  Elite Prospects - Red Deer Rebels *eliteprospects.com*. Everysport Media Group AB. Viitattu 3.3.2023. (englanniksi)
12. ↑  Elite Prospects - WHL Stats 2021-2022 *eliteprospects.com*. Everysport Media Group AB. Viitattu 3.3.2023. (englanniksi)
13. ↑  VGK Sign Defenseman Christoffer Sedoff to Entry-Level Contract *nhl.com/goldenknights*.  2.3.2023. VEGAS:  Vegas Golden Knights. Viitattu 3.3.2023. (englanniksi)
14. ↑  Arkko, Simo: Christoffer Sedoffille NHL-sopimus *yle.fi*.  3.3.2023. Yleisradio Oy. Viitattu 3.3.2023.
15. ↑  Franz Sedoff *Elite Prospects*. Everysport Media Group AB.  (englanniksi)